
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 6P/85/2024 8224201969 22. 10. 2024 JUDr. Iveta Mihóková ECLI:SK:OSVT:2024:8224201969.3
ROZSUDOK V MENE SLOVENSKEJ REPUBLIKY Okresný súd Vranov nad Topľou sudkyňou JUDr. Ivetou Mihókovou v právnej veci starostlivosti súdu o maloletého: mal. A. B., nar. XX.XX.XXXX, zast. kolíznym opatrovníkom: Úrad práce, sociálnych vecí a rodiny Bardejov, oddelenie SPO detí a sociálnej kurately, pracovisko Svidník, Centrálna 812/11, 089 01 Svidník, bytom pri matke, za účasti rodičov, matka: C. B., nar. XX.XX.XXXX, bytom XXX XX D. XX, zast.: Mgr. František Chochol, advokát, Advokátska kancelária, Kalinčiakova 10, 093 01 Vranov nad Topľou a otec: E. B., nar. XX.XX.XXXX, bytom F. XXX/XX, XXX XX A., v konaní o udelení súhlasu za otca na plnenie školskej dochádzky u maloletého dieťaťa, t a k t o rozhodol: I. Súd u d e ľ u j e súhlas matke C. B., nar. XX.XX.XXXX za otca E. B., nar. XX.XX.XXXX, na plnenie školskej dochádzky mal. A. B., nar. XX.XX.XXXX na G. B. E. C. B., F. XXX/X, A. a to od 01.09.2024. II. Žiaden z účastníkov n e m á nárok na náhradu trov konania. odôvodnenie: 1. Matka sa podaným návrhom domáhala vydania rozsudku, ktorým by jej súd udelil súhlas za otca mal. dieťaťa na plnenie školskej dochádzky u A. na Základnej škole s materskou školou na ulici F. XXX/X, A. od 01.09.2024. 2. Otec uviedol, že sa nestotožňuje s postupom matky, ktorá ho vopred neinformovala o svojom zámere presťahovať sa a prihlásiť syna do inej školy. Nechce však robiť problémy mal. A.. Nevedel sa jednoznačne vyjadriť, či súhlasí s tým, aby mal. navštevoval novú školu. 3. V zmysle ust. § 221, písm. a) CSP, písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomností všetkých strán, alebo ich zástupcov, ktorí sa vzdajú odvolania. 4. V danom prípade sa právny zástupca matky, otec maloletého a kolízny opatrovník zúčastnili pojednávania vo veci a po vyhlásení rozsudku sa vzdali práva odvolania proti všetkým jeho výrokom. Berúc do úvahy uvedené skutočnosti, písomné vyhotovenie rozsudku neobsahuje odôvodnenie. Poučenie: Proti tomuto rozsudku odvolanie nie je prípustné, pretože účastníci sa po jeho vyhlásení vzdali práva odvolania a rozsudok nadobudne právoplatnosť dňom doručenia.

Zdroj: KAUZIS.SK – https://www.kauzis.sk/judikatura/r/ECLI:SK:OSVT:2024:8224201969.3 (dáta aktuálne k 10. 11. 2026). Záväzné je znenie zverejnené súdom.




